சர்தார் மகால்

சர்தார் மகால் (Sardar Mahal) என்பது இந்தியாவின் தெலுங்கானா மாநிலத்திலுள்ள ஐதராபாத்து நகரத்தின் சார்மினார் அருகே அமைந்துள்ள ஒரு முன்னாள் அரண்மனை ஆகும்.

வரலாறு
சர்தார் மகால் 1900 ஆம் ஆண்டு நிசாம் ஆறாம் மிர் மகபூப் அலி கானால் தனது துணைவியார்களில் ஒருவரான சர்தார் பேகத்திற்காக ஐரோப்பிய பாணியில் கட்டப்பட்டது. சர்தார் பேகத்திற்கு இந்தக் கட்டுமானம் பிடிக்காததால், அவர் அங்கு ஒருபோதும் தங்கவில்லை. இருப்பினும், இந்தக் கட்டடத்திற்கு அவரது பெயரிடப்பட்டது.

1965 ஆம் ஆண்டு சொத்து வரி நிலுவையில் இருந்ததால், ஐதராபாத் மாநகராட்சி சர்தார் மகாலை கையகப்படுத்தியது. இந்த அரண்மனை ஒரு அருங்காட்சியகமாக மாற்றப்பட திட்டமிடப்பட்டது.  பாரம்பரிய பாதுகாப்பு குழு மற்றும் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையால் ஒரு பாரம்பரிய கட்டிடமாக அறிவிக்கப்பட்டது.

பண்பாட்டு மையம்
இந்த அரண்மனை தற்போது மறுசீரமைப்பு மற்றும் புதுப்பித்தல் பணிகளுக்கு உட்பட்டுள்ளது. விரைவில் கலாகிருதி இந்தியாவால் இங்கு ஒரு கலாச்சார மையம் தொடங்கப்படும் என அறிவிக்கப்பட்டது.

மேற்கோள்கள்

பகுப்பு:ஐதராபாத் இராச்சியம்
பகுப்பு:அரண்மனைகள்
பகுப்பு:இந்தியக் கட்டிடங்கள்